त्यसकारण, यहाँ भन्‍न खोजेको कुरा के हो भने वातावरणको मुद्दालाई सही र वस्तुपरक ढंगले वर्गीकरण नगरिकन निस्कर्षमा पुग्न सकिन्न। तर हाम्रा कतिपय सार्वजनिक नीति निर्माताहरूले वातावरणको कुरा आउने बित्तिकै त्यसलाई 'वेद-वाक्य' अर्थात अपरिवर्तनीय ठान्छन्। वातावरणको कुरालाई स्तुत्य विषयको रुपमा लिन्छन्। वातावरणको मुद्दा आउनेबित्तिकै त्यसमाथि टिप्पणी पनि गर्नु हुँदैन भन्ने गलत र भ्रामक धारणा बनाउँछन्। वातावरण भावनाको कुरा मात्र होइन। हाम्रो राष्ट्रिय स्वार्थको अधिनमा वातावरणको मुद्दाको कोणलाई हेर्न, बुझ्‍न र विश्लेषण गर्न सक्नुपर्छ। निजगढ विमानस्थलको संदर्भमा पनि यही कुरा लागु हुन्छ।
